25/09/2009 | Administración LocalMunicipal
Brión
Edicto relativo á aprobación definitiva da ordenanza fiscal nº 17-T, reguladora da taxa por servizo de axuda no fogar e outras prestacións sociais.

EDICTO Ó non terse presentado durante o período de exposición ó público reclamacións contra o acordo plenario de data 22 de xullo de 2009, polo que se aprobou provisionalmente a modificación da ordenanza fiscal nº 17-T, reguladora da taxa por servicio de axuda no fogar e outras prestacións sociais, enténdese automáticamente elevado a definitivo o citado acordo, polo que en cumprimento do artigo 17 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, publícase o texto íntegro da modificación da ordenanza xa existente, que quedará redactada do seguinte xeito: Ó amparo do previsto nos artigos 57 e 20, apartados 1, 2 e 4 do Real Decreto Legislativo 2/2004, polo que se aproba o texto refundido da Lei reguladora das facendas locais, e de conformidade co que dispoñen os artigos 15 a 19 do citado texto legal, este Concello establece a “taxa por servicio de axuda no fogar e outras prestacións sociais”, que se rexerá pola presente ordenanza fiscal polo citado TRLRFL. Constitúe o feito impoñible da taxa a prestación do servicio público que presta axuda a nivel preventivo, educativo, asistencial e rehabilitador a individuos e familias no seu domicilio cando se atopen incapacitados, temporal ou permanentemente, por motivos de carácter psíquico, físico ou social, para realiza-las tarefas esenciais da vida diaria, manténdoos no fogar e integrándoos no seu entorno natural mellorando a súa calidade de vida, de acordo coa Lei galega de servicios sociais 4/1993, de 14 de abril e a Orden do 22 de xaneiro de 2009, pola que se regula o servicio de axuda ó fogar. Son suxeitos pasivos da taxa, en concepto de contribuíntes, as persoas físicas que soliciten ou resulten beneficiadas ou afectadas polos servicios que constitúen o feito inpoñible da taxa, salvo naqueles suxeitos que carezan de capacidade de obrar, en tal caso o serán aqueles que exerzan a patria potestade ou a tutela.1. Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria.2. A responsabilidade esixirase en todo caso nos termos e consonte ó procedemento previsto na Lei xeral tributaria. Na prestación do servicio de axuda no fogar, a regra xeral é que non se aplicarán exencións, bonificacións nin reduccións para a determinación da débeda tributaria que os suxeitos pasivos deban satisfacer por este servicio. No obstante prevése a aplicación de bonificacións nos seguintes casos: ▪ Aqueles nos que a problemática principal atendida sexa a desestructuración familiar ou se procure a integración e protección de menores en risco de exclusión, mediante resolución motivada do órgano competente, da que deberá deixarse constancia no correspondente expediente. ▪ Do mesmo xeito, poderán descontarse da cantidade obtida como “capacidade económica” e mediante resolución motivada, aqueles gastos destinados á compra ou aluguer da vivenda habitual (sempre que coincida coa vivenda na que se presta o servizo), así como os destinados ao pagamento privado de coidador habitual, cando a persoa careza doutros medios de apoio persoal 1. A contía da taxa determinarase aplicando as tarifas seguintes: ▪ Tense estipulado para 2009 o prezo por hora de servizo en 11’00 € en días normais, e 12’00 € durante as fins de semana e festivos: ▪ As liquidacións de prezos practicaranse por meses naturais, aboándose cada mensualidade nos 5 primeiros días naturais do mes. O abono efectuarase mediante cargo na conta corrente ou cartilla de aforros do solicitante ▪ O Concello de Brión revisará anualmente os prezos base do servizo, e adaptará as porcentaxes correspondentes ás aportacións das persoas usuarias segundo as modificacións que poideran emanar dos órganos autonómicos correspondentes. En ambos casos, de darse modificacións, comunicarase por escrito ás persoas usuarias. A) Para os efectos de pago de taxas pola utilización do Servicio Municipal de Axuda no Fogar, teranse en conta a capacidade económica da persoa usuaria que se determinará do seguinte xeito: ▪ Capacidade en función da renda = renda da persoa usuaria + renda do cónxuxe ou parella de feito / membros computables da unidade de convivencia ▪ Capacidade en función do patrimonio = 5% do valor do patrimonio neto da persoa usuaria que supere o mínimo exento para a realización da declaración do imposto sobre o patrimonio en vigor, para persoas maiores de 65 anos; 3% para persoas de entre 35 e 65 anos; 1% para menores de 35 anos. ▪ Capacidade económica = capacidade en función da renda + capacidade en función do patrimonio. ▪ Considérase “persoa usuaria” a aquela para a que se solicita o servizo. Podendo darse o caso de máis dunha persoa usuaria nun mesmo domicilio, o técnico responsable valorará a idoneidade de prestación dun servizo único ou de servizos individualizados no mesmo domicilio. No caso de intervención de tipo familiar, considerarase “persoa usuaria” a un dos membros adultos da unidade de convivencia responsable dos menores que formen parte dela. B) A estes efectos considéranse membros computables da unidade de convivencia os seguintes: a persoa usuaria; o seu cónxuxe ou parella de feito; os ascendentes, descendentes menores de 25 anos ou maiores con discapacidade, que sexan económicamente dependentes da persoa usuaria ou do seu cónxuxe ou parella de feito. ▪ A estes efectos, enténdese como unha persoa dependente económicamente aquela con ingresos inferiores ao importe da PNC íntegra x 12 mensualidades, e persoa con discapacidade, aquela que ten recoñecida unha minusvalía mínima dun 65% ou valoración de dependencia C) Enténdese por rendas computables: os ingresos que se perciban, que comprenderán os rendementos de traballo, incluídas as pensións e prestacións de previsión social calquera que sexa o seu réxime, os rendementos de capital mobiliario e inmobiliario, os rendementos de actividades económicas e as ganacias e perdas patrimoniais. D) Para o cómputo da renda ou patrimonio teranse en conta os datos correspondentes á derradeira declaración fiscal disponible ou derradeira pensión coñecida. E) Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal, o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas persoais das que deba responder. Considérase exento do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre imposto do patrimonio. Nos suposto de cotitularidade, só se terá en consideración a porcentaxe correspondente á propiedade da persoa beneficiaria. F) O Concello de Brión revisará anualmente de oficio a capacidade económica das persoas usuarias, comunicando razoadamente as modificacións ás que esta revisión dera lugar. G) Establécese como prezo inicial do servicio ós efectos de cobro de taxas para 2009, o de 11’00 euros/hora de luns a venres de 8;00 a 20:00 horas en días laborais e que se denominará taxa ordinaria, e de 12’00 euros/hora o resto dos días e horas que se denominará taxa extraordinaria, revisables anualmente. A taxa devengarase cando se inicie a prestación do servicio, por meses naturais. A taxa liquidarase por meses naturais, debéndose proceder ó seu ingreso nos primeiros 5 días naturais do mes, mediante domiciliación bancaria que será obrigatoria. A notificación da débeda tributaria realizarase ó suxeito pasivo, no momento en que se concede a prestación social solicitada. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 181 e seguintes da Lei 58/2003, de 17 de decembro, xeral tributaria. As modificacións que se introduzan na regulación do establecido nesta ordenanza pola Lei de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. A partir da data de entrada en vigor da presente ordenanza fiscal quedará derogada a Ordenanza fiscal nº 17-T, reguladora da taxa por servicio de axuda no fogar e outras prestacións sociais, publicada definitivamente no BOP nº 225 de 29/09/2008. A presente ordenanza, unha vez aprobada definitivamente, será publicada integramente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de Réxime Local comenzará a aplicarse a partir do día 1 de outubro de 2009, permanecendo en vigor ata a súa modificación ou derogación expresa. No caso de modificacións parciais, os artigos non modificados continuarán vixentes. Brión, 14 de setembro de 2009. O ALCALDE, Asdo. José Luis García García.